










MOLITVA, DA BL. NIKOLA TAVILIĆ 
BUDE PROGLAŠEN SVECEM 
Isusz, u Jerusalemu raspeti Spasitelju, 
koji tražiš, da Te ljubimo onako, kako si 
Ti sve nas ljubio, koji si Krv svoju prolio 
za nas na Golgoti, čuj : hrvatski narod, 
koji je iz ljubavi prema tebi uvijek težio, 
da Hrvatska bude Tvoje kraljevstvo, te je 
najbolje svoje sinove žrtvovao za taj sveti 
cilj, daj, da najdivniji od tih sinova Hrvat¬ 
ske, bL Nikola Tavilić, koji je život svoj 
dao za Tebe podno Tvoje Golgote, bude što 
skorije proglašen svetim* I kao što je ćn 
svojom mučeničkom smrću u Jerusalemu 
povezao našu domovinu Hrvatsku s Tvojom 
zemaljskom domovinom svetim vezom lju¬ 
bavi, tako neka svetačka njegovo uzveličanje 
bude vječni vez naše hrvatske domovine s 
Tvojim Kraljevstvom nebeskim, Amen, 

MOLITVA BL. NIKOLI TAVILIĆU 
ZA HRVATSKI NAROD 
Blaženi Nikola Taviliču, Ti, koji si od 
Jadrana do Srijema Kristovom riječju su¬ 
zbijao nevjeru, što je s Istoka stala da ra¬ 
stače Hrvatsku, čuj nas, koji Te evo, ovjen¬ 
čana mučeničkom krunom Kristova grada 
Jerusalema, širom hrvatske domovine ve¬ 
likom slavom slavimo i zaštitu Tvoju za¬ 
zivamo : moli za hrvatski narod. Po Kristu 
Gospodinu našem, Amen* 

S odobrenjem duhovne oblasti nadbiskupije 
zagrebačke br. 7258. od 28. kolovoza 1939. 





